ISANDA LAUAS
Tere tulemast saatesse!
Seekordne külaline on pärit üsna kaugelt.
Nüüd elab ta pikemat aega Soomes.
Tere tulemast Shaukat Anjam! - Tänan!
Oma esimesed 23 eluaastat elasid sa Pakistanis.
Elasid oma lapsepõlvekodus koos oma vanematega.
Missugune oli su pere?
Meil oli lisaks emale ja isale kokku 8 last.
6 poissi ja 2 tüdrukut. Suur pere.
Elasime maapiirkonnas.
Ütleksin, et algul Soomes elades olime suht vaesed,
aga peres oli sellevõrra rohkem omavahelist armastust.
Saan aru, et su ema oli tugevalt usklik,
mõjutades tugevalt sinu ja ka teiste laste tulevikku.
Just.
Kogen isiklikult, kuidas ema on mõjutanud mu isiklikku elu.
Ja seda üsna noorest east peale.
Üks asi oli see, et ema õhutas teid enne hommikusööki Piiblit lugema
ja panema palvekäsi ka teiste peale.
Räägi nendest asjadest.
Olen emale sellegi eest tänulik,
et ta koges oma südames, kuidas Jumal on mu elus tähtis.
Näiteks hommikueinet ei tohtinud enne süüa,
kui polnud lugenud Piiblit
ja kui polnud palvetanud.
Kuigi oli kiire, ütles ema korduvalt,
et parem on lugeda kasvõi 5 minutit Piiblit,
siis palvetada
ja alles seejärel süüa hommikueinet ning minna kooli.
Tol korral ma veel ei mõistnud seda tugevat usku, mis emal oli.
Näiteks oli meil naabriks üks naine, kellele tulid deemonid kallale
ja seda mitu korda aastas.
Ta rääkis mida iganes ja kõigutas pead nii tugevalt,
et normaalselt polnuks seda sellise energiaga teha võimalik.
Ema ütles kord lihtsalt:
"Mine sina ta juurde ja pane talle käed peale!"
See tädi sai terveks.
See juhtus mitu korda.
Vahel ema ütles, et kui muud teha ei oska,
loe kasvõi Laulu 23.
See tädi sai terveks.
Ma ausalt öeldes ei teadnudki, mis toimub.
Aga Jumala Vaim teadis, kui ema ütles: "Mine aga!
Pane oma käed ta peale ja ta saab terveks."
See asi juhtis su elu vaimulikus plaanis.
Aga 10 aastaselt jäid sa ise raskelt haigeks.
Ma jäin nii raskelt haigeks,
et nägin ingleid mind oma seljas kandmas.
Kui ma end oma silmadega nägin, ütlesin emale:
"Kas sa tead, et inglid tulevad ja kannavad mind oma seljas."
Ema aga oli väga otsekohene
ja hoides mu mõlemast käest kinni, ütles:
"Mitte keegi ei vii sind mu juurest ära."
Samal tunnil sain ma terveks.
See oli sinu jaoks justkui Piiblikool.
Jah. Ja veel pöördeline Piiblikool.
Sest ema pani käed mu peale ja ütles: "Keegi ei vii sind minu juurest ära!"
Ta ütles, et palvetame ja Jumal teeb mu terveks.
23 aastaselt tahtsid sa minna õppima välismaale.
Aga lõpptulemus oli see, et läksid misjonitööle Hispaaniasse.
Jah.
Sellega oli see teema, et kuigi ma ei teadnud sellest,
läksid ema palved nii kaugele, et ta palus:
"Sina, Jumal, juhi seda poissi!"
Ma läksin õppima ja kohe olin kaasas ka misjonitöös.
See oli tore aeg.
Ma olen selle misjonitöö eest Jumalale tänulik.
Tagantjärgi võime näha,
et Jumal oli sulle valmistanud mitu astet edasigi.
Sedasi, et samas oli õppimas ka üks Soome tüdruk
ja te armusite teineteisesse.
Seegi on märkimisväärne, et mu praegune naine
oli ka seal misjonitöös kaasas.
Me armusime
ja misjonijuhid kiitsid selle heaks ning õnnistasid meie suhet.
Lõpptulemus oli see, et abiellusime siin Soomes 1983 a.
Siis te kolisite ja teie esimeseks elukohaks sai Äänekoski.
Su ämmal oli firma ja Jumal korraldas sulle töökoha,
kui ka võimaluse õppida soome keelt.
See oli, kes teab, mitmes ime mu elus.
Ämm ütles, et ma ei pea millegi pärast muretsema.
Et nad ajavad paberid korda ja ma saan tööloa.
Et teen neid töid, mida olen võimeline tegema.
Samal ajal õppisin ka keelt.
Töö kõrvalt õppisin ka ülikoolis ja kõik läks hästi.
See oli ka Jumala ime, et ma sain tööd.
Sul on 3 last, kes kõik on saanud kõrghariduse.
Ja neil läheb ka hästi.
Siingi on põhjust tänada Jumalat, kes on meile armu andnud.
Nendel kõigil kolmel läheb hästi.
Ma ise palvetan nende eest,
et nad oleksid ka vaimselt koos meiega.
Sina said hea stardi oma ema palvete läbi.
Hiljem Piiblikooli ja õpingute järel
muutus ka vaimne pool sinus tugevamaks.
Just.
See on sama, kui anda väikesele taimele vett
ja lasta sel kasvada.
Algusaastatest pärit ema õpetus,
aga ka see, et Jumal on armu andnud
ja seda mitmel alal.
Soome polegi praegu eriline misjonipõld.
Omal ajal läksid siit misjonärid Aafrikasse ja Aasiasse.
Nüüd on seis vastupidine.
Nüüd on nad meile tulnud. Nüüd on Soome misjonipõld.
Ja ma ütleksin veel, et see on raske misjonipõld,
kuna siin ei saa kergesti inimestele läheneda.
Väärtuste maailm on nii palju muutunud,
et pole just kerge ja peab palju palvetama.
Mis sa arvad, kas Soome olukord on samasugune nagu Nehemja ajal?
Jah. Olen sellele mitmeid kordi mõelnud.
Kuna ma kirjutan palju, sest mul on nüüd aega,
siis olen mõelnud nii Nehemja aja, kui osaliselt ka Noa aja peale.
Jah. Seadused, mis siin on tehtud, viitavad just nendele tunnustele.
Kui vaadata 50 aastat tagasi, või vaadata II Maailmasõda,
kui me juhid ise kutsusid raadios üles pöörduma palveks Jumala poole.
Aga nüüdne olukord on täiesti teistsugune.
Nüüd teevad me juhid üldse eriskummalisi seadusi.
See kirjakoht, mis ütleb,
et Jumal õnnistab neid, kes õnnistavad Iisraeli
ja neab neid, kes neavad Iisraeli.
1Moosese 12:3
See on meie kõigi kohustus armastada ja õnnistada Iisraeli.
Ametlikult on see asi meist kaugele jäänud
ja on kartus, et kuna see peatükk on meie jaoks kauge -
me ei õnnista ega toeta Iisraeli,
siis milline saab olema meie tulevik lähiaastatel?
Kui vaadelda su elu peale Äänikoskit,
siis sa oled olnud Pihtipudasel rahvaülikooli direktori ametis.
Jah.
Sinna ma läksin augustis 1990.
Sa oled näinud erinevaid inimesi ja noori.
Olen näinud seinast seina noori, pensionäre, tööealisi, juhte ja töölisi.
Olen palju erinevaid inimesi näinud.
Oled sa nende puhul täheldanud ka ilmalikustumist?
Või kuidas Pihtipudasel on läinud?
Olen näinud ilmalikustumist.
Pean kurvastusega tõdema,
et ausalt öeldes on viimase 30 aasta jooksul
toimunud ilmalikustumist isegi liiga palju.
Jumala nime ei või enam kõikides olukordades
nii kergesti nimetada.
Ja ega nad ei taha ka kuulata.
See muutus on olnud kohutav.
Sellega on nii, et kui teadmine puudub,
siis rahvas muutub distsiplineerimatuks
ja enam pole Jumala Sõna.
Enam pole jah Jumala Sõna.
Seetõttu ma rõõmutsen TV7 pärast.
Sest Jumal on siiski tõstnud üles teenimisülesande,
mille läbi Ta värskendab me õpetust ja teadmisi.
Inimestele edastatakse uudiseid.
Kõigile neile, kellel on võimalik ja kes tahavad kuulata.
Tööelu kõrval oled sa olnud ka tugev "vaimumees".
Jumal on andnud sulle soosingut. Seal hulgas ka prohvetlikkust.
Räägi, millal sa prohvetianni said?
Ma sain prohvetianni umbes 2 aastat tagasi.
Siin oli 2 eri juhtumit.
Üks oli see, et ma nägin unenäo.
Jumal käskis mind selles unenäos kirjutada üles kõik, mida Ta räägib.
Ma polnud seda veel alustanud
ja mõne aja pärast ma kuulsin seda juba tugeva häälega,
otsekui mu vend oleks minuga rääkinud.
Ma kuulsin: "Shaukat, Shaukat!"
Arvasin, et mu naine hüüab mind ja ütlesin automaatselt: "Ma tulen."
Aga kui üles ärkasin, nägin, et naine alles magas.
Hommikul kontrollisin üle, kas naine oli hüüdnud mind?
Ta ütles, et ei, kuna ta magas.
See oli teine asi, kus ma sain teada, et Jumal kutsub mind eriülesandeks.
See oli prohvetlik ülesanne.
Selle aasta alguses käskis Jumal mul paastuda.
21 päeva oli mul kohustuslik paast.
Ma paastusin
ja seejärel ma ise praegu imestan, kuigi Jumala Vaim mitte,
et ma kuulsin Jumala häält uuesti 2-3 korda valjemalt.
Näiteks kuulsin ma paar-kolm sellist lauset:
"Ma olen siin koos sinuga!"
See tuli valjuhäälselt.
"Ma armastan sind!"
Ütlesin, et armastan Teda ka ja tahan kuulda Ta häält.
See tuli ka kõvahäälselt.
Kolmandaks oli see, et kui ma palvetasin inglise keeles,
mõlkus mul üks asi meeles.
Ja ma ütlesin palves:
"Ma palun, et sa räägiks ja näitaks mulle praktiliselt,
kas see asi on Sinu ja minu suhte osas OK."
"Jumal, ma tean, et oled selle asja osas midagi tegemas."
Palvetasin paar-kolm minutit, kuni mulle tuli vastus: "Usalda mind!"
Prohveteerisin endale vaimus, et kõik on OK, kui sa usaldad Jumalat.
Sa oled õpetanud ja rääkinud Jumala Sõna
ja oled ka haigete eest palvetanud nii telefoni teel, kui teistel viisidel.
Too mõni näide nendest asjadest, mida Jumal on teinud.
Pidasin kord Kesk-Soomes kõne, mille keskel Jumal ütles mulle:
"Kellelgi siinolijaist on selline puus, et see vajab operatsiooni.
Jumal puudutab ja tervendab selle."
Ütlesin keset oma kõnet: "Pole küll palveaeg,
aga Jumala Vaim ütleb, et kellelgi siin on probleeme puusaga
ja tal on tulemas operatsioon.
Aga Jumal ütleb, et pole vaja minna operatsioonile,
kuna see puus saab terveks."
Ja see saigi terveks. Kohe. Ja opile polnudki vaja minna.
Siis oli veel üks vend Pohjanmaal, kellel oli 22 aastat põlvega probleem.
Ta oli opile minemas ja palus ka ta eest palvetada.
Palvetasin taas peale jutlust.
Ta sai ka terveks ja on tänini terve. Polnud tal vaja kuhugi minna.
Paar-kolm nädalat tagasi helistati Pakistanist ja öeldi,
et ühel mehel ja naisel on neerukivid.
Me palvetasime.
Paari nädala pärast helistasin uuesti ja palusin neil minna arsti juurde.
Nad elasid eri linnades.
Arstid ütlesid mõlemale, et pole vaja opile minna,
kuna kivid olid suuremalt osalt lahustunud.
Üks väike kivi oli veel vaid jäänud ja seegi oli kohe ära lahustumas.
Jumal on hea!
Kui teatakse, et Jumal tegutseb ka tänapäeval
nii nagu on varasemaltki tegutsenud;
et Ta tervendab, vabastab ja teeb terveks.
Ja kui teatakse, mis kergendus on inimesel, kui ta saab terveks,
nii et pole vaja opereerida, pole valusid ega midagi,
siis mispärast ühiskond need faktid maha vaikib ja neid eitab?
Ainuke asi, mida olen näinud ja mille peale mõelnud, on see,
et praegusel ajal lükkab ühiskond Piibli tagasi
või tunnistab selle kõlbmatuks.
Ta lükkab ka tagasi Iisraeli ja tema Jumala.
Näiteks see, kui nad jäävad haigeks, aga ise kirikus ei käi,
siis kui ma küsin neilt, kas ma võiksin palvetada nende eest,
on vastus alati jaatav.
Jumalalt tahetakse küll saada head, aga Teda ei taheta teenida.
Hingevaenlane on väga kaval.
Selle eesmärk on hoida meid Jumalast lahus.
Jah. See on tõesti hingevaenlase eesmärk.
Jälgides maailmas toimuvaid sündmusi -
ISIS, Prantsusmaa sündmused, see, mis toimub Süürias pikka aega.
Kuidas sina vaimuliku mehena seda kõike analüüsiksid?
Üks asi on see,
et me oleme lükanud tagasi Iisraeli ja tema Jumala.
Olukord on ohtlik isegi meile siin Soomes.
Kristlastel pole vaja karta,
aga olukord saab olema ohtlik ühiskonnas.
Esimene probleem saab olema majanduslik.
Majanduslik probleem ei jää selliseks nagu see praegu on - see süveneb.
Kui me aga usaldame Jumalat kasvõi selle kanali kaudu,
siis Jumal kannab hoolt meie eest.
Aga ühiskond saab kannatama.
Teine probleem on seotud terrorismiga.
Ka Soome on see koht, kus sellega võivad tekkida probleemid
Soomegagi juhtub midagi,
kuna me oleme Jumala tagasi lükanud.
Need on siis viimased hoiatused,
et mida me saame veel teha, enne kui midagi hullemat juhtub.
Need on viimased ajad ja viimased hoiatused.
Need on hoiatused muuhulgas ka meile, kristlastele.
Sest paljud kristlased on leiged.
Ehk siis nad on mugandunud maailmaga.
Jah. Me peame tegema nii, et kogudus mõjutaks ühiskonda,
aga olukord on vastupidine.
Valitsev kultuur on maailmast ja see mõjutab kogudust ka seespoolt.
Ehk siis ka kogudused on mugandunud
üldise ilmaliku vooluga.
Jah.
See on ohtlik olukord, kus ei tea, kuidas Jumal saaks meile armu anda,
et me kristlaste ja kogudustena võiksime põleda
Kristuse põleva armastusega.
Järgmine samm on ka alistumine.
Just.
Kogenud jumalamehena ma tean, et kui me ise ei alistu Jumalale,
alistab Jumal meid ise mingi muu asja läbi.
Nagu Ta tegi oma lemmikrahva Iisraeliga.
Raputused on tulemas.
Tugevad raputused.
Me saame kuulda palju nuttu.
Jah. Nuttu saame kuulda küll veel.
Nüüd vajatakse palvearmeesid.
Vajatakse jah
ja selliseid palvearmeesid, kes anduvad täiega Jumalale.
Kui me rääkisime palvest ja muudest asjadest,
siis kas ütleksid nüüd vaatajatele,
mida Jumala Vaim su südamele just nüüd paneb?
Hea vaataja.
Usalda Jumalat!
Meil pole kerged ajad ja neid ei tule ka.
Aga kui sa usaldad Jumalat, hakkab Jumal sind aitama.
Ma kogen praegugi vaimus, et on mitmeid inimesi,
kellel on probleeme puusade ja põlvedega.
Kolm noort paari, kes te olete ootamas Jumala käest last
ja pole veel saanud - Jumal puudutab teid.
Teie põlved ja puusad saavad terveks.
Jumal korraldab nii, et teie rasedus kulgeks hästi,
sest ihuvili on Jumala kingitus.
Te saate Jumala kingituse!
Ütlen teile kõigile, et Jumalat tasub järgida.
Uurige, miks on praegune olukord
globaalselt, moraalselt ja eetiliselt nii halvaks muutunud.
Peaasi, et saame jätta need asjad sinnapaika ja kogeda rahu.
Sest kui meil pole rahu,
mõjutab see meie vaimulikku, majanduslikku ja ka sotsiaalset elu.
Kui sa ei usu Jumalat, võid ju küsida koguduse töötegijatelt,
miks sa peaksid uskuma Jumalat?
Jumal ja Püha Vaim juhivad sind ja su mõtteid ka täna.
Ta aitab sind kõiges, mida sa vajad.
Seda ma soovin sulle, soovides ka head uut aastat.
Sa saad õnnistatud, kui teenid Jumalat.
Ja pea meeles, et kui suudad veidigi toetada TV7 kanalit,
saad kümnekordselt õnnistatud.
Kui maksad 100, saad Jumalalt 1000,
kui maksad 1000, saad Jumalalt 10 000.
Jumal ei taha kellelegi võlgu jääda.
Aitäh!
Jumala tahe ju on, et kõik saaksid päästetud.
Sellepärast Jeesus ju surigi ristil.
Kui paljud kannavad endaga kaasas eri taakasid.
On muresid, on ümbruskonnas päästmata inimesi.
On vaeva.
Jeesus tahaks meid neist kõigist vabastada.
Jeesus tahab kõiki vabastada.
Kui sa kuuled meid ja sa pole veel päästetud,
võid sa kohe praegu teha oma südames otsuse,
et tahad järgida Jumalat.
Jumal päästab sind ja annab sulle kõik, mida sa vajad.
Aitäh, Shaukat, et tulid siia saatesse
ja tõid kaasa värske tugeva vaimuliku tuulutuse
Jumala maailmadest.
Jumal andku sulle ikka võimsaid päevi
toomaks esile Jumala Sõna Soomes ja ka mujal, kus iganes sa käid.
Aitäh!
Kui soovid toetada Eesti TV7 tööd, helista 900 1777 (kõne hind 7)
Võid ka annetada pangaülekandega, leides me andmed www.tv7.ee Aitäh!
Tõlge: Raul Jürimaa